EkBass/fiwiki-20250220-pages-articles huggingface dataset:
Rambo – taistelija 2

Rambo – taistelija 2 (Rambo: First Blood Part II) on vuonna 1985 ensi-iltansa saanut yhdysvaltalainen toimintaelokuva. Se on jatko-osa elokuvalle Taistelija (1982). Elokuvan pääosassa nähdään Sylvester Stallone. Rambo – taistelija 2 sai yhden Oscar-ehdokkuuden Parhaiden äänitehosteiden kategoriassa ja voitti peräti viisi Golden Raspberry -palkintoa. Elokuva kuvattiin pääosin Meksikossa. Kuvaukset alkoivat kesäkuussa 1984 ja päättyivät saman vuoden elokuussa. == Juoni == John Rambo on kärsimässä kymmenen vuoden vankilatuomiotaan kivilouhostyömaalla. Rambon Vietnamin sodan aikainen komentaja eversti Samuel Trautman saapuu tarjoamaan hänelle keinoa lyhentää tuomiotaan. Vietnamissa on käynnistymässä salainen operaatio tietojen hankkimiseksi yhdysvaltalaisista sotavangeista. Tehtävänä on mennä Vietkongin leiriin ja ottaa valokuvia todisteeksi yhdysvaltalaisten sotavankien olemassaolosta. Rambo ottaa tehtävän vastaan. Tehtävän johdossa on Marshall Murdock. Rambo lähtee Vietnamin viidakoihin, jossa hänen apunaan toimii agentti Co Bao. Rambo löytää yhdysvaltalaisia sotavankeja Vietkongin leiristä, ottaa heistä yhden mukaansa ja palaa Vietkongin joukot kintereillään sovittuun tapaamispaikkaan, jonne Trautman on lentämässä helikopterilla kahden apulaisen kanssa hakemaan Ramboa ja sotavankia. Kun Murdock saa kuulla, että Rambo on onnistunut tehtävässä yli odotusten, hän keskeyttää tehtävän. Trautmanin vastusteluista huolimatta helikopteri ei laskeudu hakemaan Ramboa vaan lentää takaisin tukikohtaan. Tukikohdassa Trautmanille selviää, että Murdock ei alun perinkään halunnut tehtävän onnistuvan. Olisi ollut julkisesti liian nöyryyttävää jos oli tullut ilmi, että yhdysvaltalaisia sotavankeja on vielä Vietnamissa. Sillä aikaa Vietkongin leiriin tulee myös venäläisiä joukkoja, joilla on myös näppinsä pelissä. Venäläinen everstiluutnantti Podovski joukkoineen kuulustelee Ramboa, jolloin hän onnistuu Co Baon avustuksella pakenemaan leiristä. Karkumatkalla Co Bao, johon Rambo oli juuri rakastumassa, kuolee. Rambo päättää aloittaa yksin mittavan operaation. Rambo tappaa suuren määrän venäläisiä ja vietnamilaisia joukkoja, kaappaa venäläisten helikopterin, tuhoaa helikopterilla Vietkongin leirin ja kuljettaa sotavangit päämajaan helikopterilla. Päämajassa Rambo lähes tappaa Murdockin, muttei kuitenkaan tee sitä. Hän käskee Murdockia etsimään loput sotavangit. == Rooleissa == == Arvioita == Video-oppaassa vuodelta 1994 Bello Romano kutsuu elokuvaa edeltäjäänsä suoraviivaisemmaksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1985 yhdysvaltalaiset elokuvat Luokka:Rambo-elokuvat Luokka:James Cameronin käsikirjoittamat elokuvat
Kiskis-kukkulat

Kiskis-kukkulat ovat kukkuloita Itä-Karjalassa, Uhtuan (nyk. Kalevala) kaupunkityyppisestä taajamasta länteen. Kukkulat olivat jatkosodan ajan tärkeitä taistelupaikkoja. Kiskis-kukkuloista mainitaan nimeltä Muna ja Makkara. Kukkulat ovat lähellä tietä ja ovat säännöllisen matkailun kohteita. Paikalla sijaitsee muistomerkki. Kiskis-kukkuloista kertoo sota-aikainen, Erkki Tiesmaan vuonna 1941 sanoittama iskelmä Eldankajärven jää. Itse Eldankajärvi sijaitsee hankalakulkuisen matkan päässä kukkuloista. Luokka:Jatkosota Luokka:Karjalan tasavallan maantiede Luokka:Kalevalan kansallinen piiri
Alley Cat

Alley Cat on Synapse Softwaren kehittämä ja julkaisema tasohyppelypeli, joka on julkaistu vuonna Atarin 8-bittisille tietokoneille ja vuonna 1984 IBM PC:lle. Alley Catia pidetään yleisesti CGA-ajan klassikkopelinä. == Kehitys == Peli on lähtöisin John Harrisin prototyypistä. Harris ei ollut tyytyväinen prototyyppiin ja luovutti sen Bill Williamsille. == Pelaaminen == Pelaaja ohjaa kulkukissaa, jonka on tehtävä erilaisia asioita selviytyäkseen. Päänäytössä, ”kujalla” (), pelaajalle näytetään talon julkisivu, jossa on useita ikkunoita, jotka aukeavat välillä ja joista heitellään pelaajan ohjaamaa kissaa esineillä. Kiipeämällä roskapönttöjä, aitoja ja pyykkinaruja pitkin pelaaja voi päästä sisään asuntoihin, joissa on erilaisia tehtäviä. * Huoneessa voi olla lintuhäkki pöydällä; tavoite on työntää häkki lattialle ja ottaa rikkoutuvasta häkistä pakeneva lintu kiinni. * Huoneessa voi olla akvaario, jossa on kaloja; tavoite on syödä kalat vältellen samalla sähköankeriaita ja nousta välillä pintaan hengittämään. * Joissain huoneissa on valtava juustopala, jonka reikiin ilmestyy välillä hiiriä; tavoite on saada kaikki neljä hiirtä kiinni. * Toisissa huoneissa on suuri määrä nukkuvia koiria; tavoite on tyhjentää koirien ruokakupit ilman että koirat heräävät. * Toisissa huoneissa tavoitteena on pudottaa kolme kasvia korkean kirjahyllyn päältä vältellen samalla katosta laskeutuvaa hämähäkkiä. Huoneissa on myös itsestään liikkuva luuta, joka siivoaa kissan tassuista jääviä jalanjälkiä. Jos siivottavia jalanjälkiä ei enää ole, luuta ryhtyy jahtaamaan kissaa ja vaikeuttaa tehtävän suorittamista. Melkein kaikissa huoneissa, samoin kuin kujalla, ruudun alalaidassa saattaa välillä kulkea koira, johon törmäämisestä seuraa tappelu, jossa kissa menettää yhden elämän ja joutuu takaisin kujalle. Kaikissa huoneissa tehtävän onnistuneesta suorittamisesta saa pisteitä riippuen käytetystä ajasta. Pelaaja aloittaa kolmella elämällä, ja kissa menettää yhden elämän joka kerta kun se koskettaa vihollista tai siihen osuu ikkunasta heitetty esine. Onnistuneen tehtävän suorittamisen jälkeen pelaaja palaa kujalle, jonka ikkunoissa näkyy nyt naaraskissa; ikkunat vievät tasohyppelyruutuun, jossa yritetään päästä korkeimmalla tasolla olevan naaraskissan luo. Jos pelaaja pääsee kissan luo, pelin taso nousee yhdellä ja pelaaja saa ylimääräisen elämän. Peli jatkuu loputtomiin ja vaikeustaso nousee tason mukaan jatkuvasti. == Käännösversio == Atari 800:lle julkaistun alkuperäisversion jälkeen pelistä julkaistiin PC Booter -versio sekä IBM PCjr -versio. Pelin käännösversio suunniteltiin toimimaan PC-DOS- tai MS-DOS- käyttöjärjestelmillä. Pelin resoluutio on 320×200, sen grafiikka on neliväristä CGA:ta ja äänet tuottaa IBM PC:n sisäinen kaiutin (ei äänikortti). == Lähteet == == Aiheesta muualla == * Luokka:Vuoden 1983 videopelit Luokka:Atarin 8-bittisten kotitietokoneiden pelit Luokka:MS-DOS-pelit Luokka:Tasohyppelyt
Kaapelialus

Kaapelialus (kaapelilaiva) on erikoisalus, jota käytetään vedenalaisten metallilangoista tai valokuiduista koostuvien kaapelien laskemiseen, huoltoon ja korjaukseen. Suuri kaapelialus pystyy kertalastauksella kuljettamaan ja laskemaan valokaapelia valtameren ylitykseen tarvittavan määrän. Valtamerissä kaapeli lasketaan keskimäärin 3–4 km:n syvyyteen ilman suojausta. Rannikoilla ja vilkkailla laivaväylillä kaapelille kaivetaan esimerkiksi auralla suojaura, johon se lasketaan. Kaapeliyhteydessä havaittu vika paikallistetaan kaapelitutkalla, joka mittaa vian etäisyyden kaapelia pitkin. Etäisyyden perusteella saadaan selville vian sijainti, koska kaapeleiden sijainnit on kartoitettu. GPS opastaa kaapelialuksen oikeaan paikkaan ja alukselta lasketaan kaapelin luo vedenalainen robotti, joka katkaisee kaapelin. Robotti nostaa kaapelin päät yhden kerrallaan alukseen, jossa kaapeli korjataan ja tarkastetaan ennen uudelleenupotusta. Alus voi työskennellä kovassakin merenkäynnissä, kun kaapelin lasku tapahtuu aluksen perästä. Aluksen dynaaminen paikoitusjärjestelmä pystyy pitämään aluksen täsmälleen halutulla paikalla tuulesta ja merivirroista huolimatta kaapelin laskun ja korjauksen aikana. == Kirjallisuutta == * Luokka:Laivatyypit Luokka:Merikaapelit
Faithless

Faithless on vuonna 1995 perustettu englantilainen yhtye, joka esittää elektronista musiikkia. Musiikin tyylilajia on kuvailtu houseksi, teknoksi, tranceksi ja trip hopiksi. Yhtye ilmoitti lopettavansa vuoden 2011 kiertueen jälkeen, mutta teki comebackin vuonna 2012. ==Kokoonpano== * Maxi Jazz (oik. Maxwell Fraser) (1995–2022) * Sister Bliss (oik. Ayalah Bentovim) * Rollo (oik. Rollo Armstrong) ===Entiset jäsenet=== *Jamie Catto *LSK (oik. Leigh Stephen Kenny) ==Diskografia== ===Albumit=== ;Studio *Reverence (1996) *Sunday 8PM (1998) *Sunday 8PM/Saturday 3AM (1999) *Reverence/Irreverence (2000) *Outrospective (2001) *Outrospective/Reperspective (2002) *No Roots (2004) *Everything Will Be Alright Tomorrow (2004) *Forever Faithless - The Greatest Hits (2005) *Renaissance 3D (2006) *To All New Arrivals (2006) *The Dance (2010) *Faithless 2.0 (2015) *All Blessed (2020) ;Muut *Back to Mine (2000) (eri esittäjiä, valinnut ja miksannut Faithless) *The Bedroom Sessions (2001) (eri esittäjiä, valinnut Faithless) === Singlet === *Salva Mea (Save Me) (1995) *Insomnia (1995) *Don't Leave (1996) *If Lovin' You Is Wrong (1996) *Reverence (1997) *God is a DJ (1998) *Take The Long Way Home (1998) *Bring My Family Back (1999) *Why Go (1999) *We Come 1 (2001) *Muhammad Ali (2001) *Tarantula (2001) *Crazy English Summer (2001) *One Step Too Far (2002) *Dub Be Good to Me (2002) *Mass Destruction (2004) *I Want More (2004) *Miss You Less See You More (2004) *No Roots (2004) *Why Go (2005 remix) (2005) *Insomnia 2005 (2005) *Fatty Boo (2005) *Reasons (Saturday Night) (2005) *Bombs (2006) *Music Matters (2007) ===DVD=== *Live at The Melkweg Amsterdam (2001) *Forever Faithless - The Greatest Hits (2005) *Live at Alexandra Palace (2005) ==Aiheesta muualla== *Virallinen kotisivu *
Oliver Leese

Oliver William Hargreaves Leese (27. lokakuuta 1894 – 22. tammikuuta 1978) oli brittiläinen kenraaliluutnantti toisessa maailmansodassa. Leese kävi koulua Eton Collegessa ja liittyi ensimmäisen maailmansodan syttyessä Coldstream Guards -rykmenttiin. Hän haavoittui Ranskassa Sommen hyökkäyksessä 1916. Sodan jälkeen hän jäi armeijan palvelukseen. Toisen maailmansodan alkaessa hän oli kouluttajana Intiassa, jonka jälkeen toimi prikaatinkomentajana sekä esikuntaupseerina. Hänet ylennettiin kenraalimajuriksi ja tammikuussa 1941 hänet nimitettiin skottilaisen 15. divisioonan komentajaksi. Hän oli kaartin panssaridivisioonan komentaja sen perustamisen ja koulutuksen ajan 17. toukokuuta 1941 – 12. syyskuuta 1942. Myöhemmin samana vuonna hän osallistui menestyksellisesti divisioonankomentajana taisteluihin Rommelin Afrikakorpsia vastaan El Alameinin ja Sisilian taisteluissa. Hänet ylennettiin kenraaliluutnantiksi ja nimitettiin XXX armeijakunnan komentajaksi. Kun kenraali Bernard Montgomery lähti 8. armeijan komentajan paikalta vuonna 1943 valmistelemaan liittoutuneiden hyökkäystä Normandiaan, Leese nimitettiin hänen seuraajakseen. Leese oli 8. armeijan komentajana 31. joulukuuta 1943 – 30. syyskuuta 1944 muun muassa Monte Cassinon taistelussa, jossa saksalaiset sotamarsalkka Albert Kesselringin joukot pakotettiin perääntymään Italiasta. Vuonna 1944 hänet siirrettiin Burmaan liittoutuneiden Kaakkois-Aasian maavoimien ylipäälliköksi. Hän komentajuutensa ei ollut menestyksekäs ja lopulta hänet vapautettiin tehtävistään, kun hän yritti erottaa 14. armeijan komentajan William Slimin, joka siirrettiinkin Leesen tilalle. Leese jäi armeijasta eläkkeelle 23. tammikuuta 1947 ja tuli myöhemmin tunnetuksi myös puutarhurina. ==Lähteet== == Aiheesta muualla == Luokka:Brittiläiset kenraalit Luokka:Amputoidut henkilöt Luokka:Vuonna 1894 syntyneet Luokka:Vuonna 1978 kuolleet
Seututie 891

thumb|250px|right|Tie Kytömäellä Hyrynsalmen suuntaan Seututie 891 on Hyrynsalmelta Puolangalle johtava seututie. Tie alkaa Hyrynsalmelta valtatieltä 5, ja kulkee Hyrynsalmen keskustan, Haapolan, Väisälän, Kytömäen ja Rasinkylän kautta Puolangalle Leipivaaraan, jossa se yhtyy kantatiehen 78. Tien pituus on 45,7 kilometriä. Kytömäellä siihen yhtyy seututie 892 Ämmänsaareen. Poronhoitoalueen eteläraja kulkee tätä Hyrynsalmelta Puolankaan johtavaa maantietä pitkin.Poronhoitolaki (848/1990), 2 § == Lähteet == == Aiheesta muualla == Luokka:Hyrynsalmen liikenne Luokka:Puolangan liikenne 891
Seututie 813

Seututie 813 on Raahen Pattijoen taajamasta Siikajoen taajaman Siikajoenkylän ja Lumijoen kautta Liminkaan johtava seututie. Tie haarautuu valtatieltä 8 Pattijoella ja kulkee Perämeren rantaa Siikajoenkylän ja Lumijoen läpi Liminkaan, jossa se liittyy jälleen valtatiehen 8. Tien pituus on noin 54 kilometriä. Ennen nykyisen, Revonlahden kautta kulkevan valtatien linjauksen valmistumista seututie 813 oli osa valtatietä 8. Pattijoelta Limingan keskustan Krankantien risteykseen johtava tieosuus on osa Vehmaan ja Tornion välistä Pohjanlahden rantatie -matkailutietä. Krankantieltä matkailutie jatkuu kulkien Limingan keskustan halki Kedonperälle, jossa se yhtyy valtatielle 8, ja jatkuu Haaransillan kiertoliittymän jälkeen seututielle 847. ==Nähtävää reitin varrella== * Siikajoenkylä ** Siikajoen kirkko ** Tauvon majakka * Lumijoki ** Hailuotolaiva-kahvila ja kalastajasatama Lumijoen Varjakassa (n. 8 km Lumijoen kirkonkylältä) ** Lumijoen kirkko ** Lumijoen kunnantalo ** Lumijoen uusi kirjastorakennus Hiidenkivi * Liminka ** Liminganlahden luontokeskus (Virkkula) **Rantakylän virkistysalue **Rantakylän kappeli ** Limingan kirkko ==Lähteet== Luokka:Limingan liikenne Luokka:Lumijoen liikenne 813 Luokka:Raahen liikenne Luokka:Siikajoen liikenne 8
Tero Palmroth

Tero Palmroth (s. 28. toukokuuta 1953 Tampere) on entinen suomalainen moottoriurheilija ja ensimmäinen pohjoismaalainen Indy 500- ja CART- kuljettaja. Palmroth on naimisissa A-lehtien kustantaja Anne Lyytikäinen- Palmrothin kanssa. Palmroth ajoi CART-sarjassa vuosina 1988-1992 yhteensä 12 kilpailua saavuttaen yhden pisteen. Palmroth osallistui vuosien 1988 ja 1995 välillä Indianapolisin 500 mailin ajoon yhteensä kuusi kertaa (neljä lähtöä) ja on toistaiseksi ainoa tähän maineikkaiseen kilpailuun osallistunut suomalainen moottoriurheilija. Palmrothin paras sijoitus Indianapolisissa oli 12. sija vuonna 1990. Tätä ennen hän voitti monia autokilpailuja Suomessa ja Amerikassa. Palmroth on toiminut kilpa-autoilija uran jälkeen monialayrittäjänä. Nykyisin Palmroth toimii kenkäsunnittelijana brändillä Next Generation Design by Tero Palmroth. Tero Palmrothin isä oli kenkäsuunnittelija ja -tehtailija Pertti Palmroth.Tero Palmroth tahtoo seksiä kenkiin. Salon Seudun Sanomat 3.4.2008.Tero Palmroth selätti isänsä kenkäsodassa. Ilta- Sanomat 5.1.2007. ==Indy 500 -tulokset== Vuosi Kori Kone Lähtöruutu Sija 1988 Lola Cosworth 25. 19. 1989 Lola Cosworth 16. 16. 1990 Lola Cosworth 16. 12. 1991 Lola Cosworth 26. 23. 1994 Lola Ford-Cosworth Ei päässyt kisaan 1995 Lola Buick Ei päässyt kisaan ==Lähteet== Luokka:Suomalaiset autourheilijat Luokka:Champ Car -kuljettajat Luokka:Suomalaiset muotisuunnittelijat Luokka:Vuonna 1953 syntyneet Luokka:Elävät henkilöt
Simon Silvén

thumb|Rantsilan kirkko ja kellotapuli. Simon Silvén (aik. Jylkkä, 11. elokuuta 1747 Kalajoki - 29\. huhtikuuta 1798 Kalajoki) oli suomalainen rakennusmestari, maanviljelijä ja kirkonrakentaja. Kirkonrakentaja Matti Jylkkä on hänen isänsä.Knapas s. 17 Silvénin ensimmäinen itsenäinen työ on Nurmeksen kirkon tapuli vuodelta 1773. Pohjalaistyylinen kolmikerroksinen tapuli on edelleen pystyssä. Ensimmäinen Silvénin rakentama kirkko on Sievin kirkko, joka valmistui 1775, mutta purettiin 1860-luvulla. Vuonna 1771 valmistunutta Piippolan kirkkoa sanotaan myös Silvénin rakentamaksi, mutta asiasta ei olla yksimielisiä. ==Simon Silvénin rakentamat kirkot== * Piippolan kirkko (1771) * Kustaa Aadolfin kirkko (1779, Iisalmen vanha kirkko) * Maakallan kirkko (1780, tunnetaan myös nimellä Kallankarin kirkko) * Merijärven kirkko (1781) * Pihtiputaan kirkko (1783)Mönkkönen 2000, s. 231. * Haapaveden kirkko (1784, tuhoutunut tulipalossa toukokuussa 1981) * Vihannin kirkko (1784) * Rantsilan kirkko (1785) * Alavieskan kirkko (1795, tuhoutunut tulipalossa 1916) * Raution kirkko (1800) * Nivalan kirkko (1802) == Lähteet == * * * Mönkkönen,Lauri: Korpikappelina ja syrjäseurakuntana – Pihtiputaan evankelis-luterilaisen seurakunnan vaiheita vuosina 1780–1956. Teoksessa Pihtiputaan kirja II. Toim. Mauri Mönkkönen. Jyväskylän yliopiston ylioppilaskunnan julkaisuja 37. Pihtipudas-Seura, Jyväskylä 2000; s. 229–254. === Viitteet === == Aiheesta muualla == Luokka:Suomalaiset rakennusmestarit Luokka:Suomalaiset kirkonrakentajat Luokka:Vuonna 1747 syntyneet Luokka:Vuonna 1798 kuolleet
Akira Kaji

Akira Kaji (, s. 13. tammikuuta 1980 Hyōgon prefektuuri, Japani) on japanilainen jalkapalloilija, joka on pelannut muun muassa Japanin J. Leaguen Gamba Osakassa. Pelipaikaltaan hän on puolustaja. Kaji aloitti uransa J. Leaguessa Cezero Osakassa vuonna 1998. Seuraavana vuonna hän siirtyi 2. divisioonan Oita Trinitaan, jossa pelasi kaksi kautta. Vuonna 2002 hän palasi 1. divisioonaan FC Tokioon. Kaji oli Japanin nuorten maajoukkueen mukana voittamassa hopeaa Nigeriassa nuorten maailmanmestaruuskilpailuissa 1999. Hän pelasi ensimmäisen ottelunsa Japanin jalkapallomaajoukkueessa vuonna 2003, jonka jälkeen hän on pelannut Aasian mestaruuskilpailuissa Kiinassa 2004 ja Maanosaliittojen Cupissa 2005 sekä kaksi ottelua Saksan MM-kisoissa 2006. == Tilastot == Japanin maajoukkueessa Vuodet ottelut maalit 2003 1 0 2004 20 0 2005 14 1 2006 14 0 2007 11 1 2008 4 0 Yhteensä 64 2 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1980 syntyneet Luokka:Elävät henkilöt
Heinolassa Jyrää

Heinolassa Jyrää on Heinolan Rantapuistossa järjestettävä ilmaiskonsertti. Se on saanut nimensä Juice Leskisen vuoden 1973 kappaleesta "Heinolassa jyrää". Tapahtumaa on järjestetty kesäisin vuodesta 1985 alun perin kolme kertaa, sitten kaksi kertaa ja vuodesta 2004 alkaen yhden kerran kesän aikana. Tapahtumapaikkana on toiminut Jyrängönvirran pohjoisrannalla sijaitsevat satama ja kesäteatteri sekä niiden välissä oleva Rantapuiston alue. Heinolassa Jyrää -tapahtuman järjestäminen oli vaarassa loppua 2000-luvun alussa varojen puutteen vuoksi. Paikallislehti Itä-Häme kuitenkin otti rahoituksen vastuulleen, ja näin tapahtuma sai jatkoa. 20\. elokuuta järjestetyssä vuoden 2006 konsertissa esiintyi euroviisuvoittaja Lordi, jonka suurta show'ta varten rakennettiin kokonaan uusi esiintymislava Heinolan satamaan. Muita tapahtuman esiintyjiä olivat 22-Pistepirkko, Maj Karma ja PMMP. Poliisin arvion mukaan tapahtumaa seurasi noin 35 000 ihmistä.Lordi jyräsi Jyrään jatkoon Itä-Häme, 22. elokuuta 2006. == Lähteet == == Aiheesta muualla == * Heinolan kulttuuritoimiston tiedote vuoden 2006 Heinolassa Jyrää -tapahtumasta * Heinolassa Jyrää sanomalehti Itä-Hämeen sivustolla Luokka:Heinolan tapahtumat Luokka:Rockfestivaalit Suomessa
Taipaleenjoki

thumb|Taipaleenjoen Vaskelankoski. Taipaleenjoki (v:sta 1948 ) on Suvannonjärvestä Laatokkaan laskeva vuolas joki Karjalankannaksella. Taipaleenjoki on 11 kilometriä pitkä ja leveimmillään 330 metriä leveäSuomenmaa V, Viipurin lääni. Tietosanakirjaosakeyhtiö, Helsinki 1923 . Taipaleenjoki syntyi vuonna 1818 Suvannon ja Laatokan välisen harjukannaksen murtuessa, jolloin Suvannon pinta laski noin 7 metriä. Myöhemmin Vuoksen vedet johdettiin virtaamaan Suvantoon ja Taipaleenjoesta muodostui Vuoksen ja koko Vuoksen vesistön tärkein laskureitti Laatokkaan; osa vesistä laskee vielä Vuoksen pohjoisempaa Käkisalmen suuhaaraa pitkin. Taipaleenjoessa on kaksi koskea: Vaskelankoski (pituus 1000 m, pudotuskorkeus 2,1 m) ja Kempinkoski (pituus 500 m, pudotus 0,4 m). Joki sijaitsee entisen Metsäpirtin kunnan alueella, ja sen suulla on Taipaleen kylä. ==Taipaleenjoen synty== Suvannonjärven vedet virtasivat alun perin pientä puroa pitkin länteen päin Vuokseen, joka puolestaan laski Laatokkaan pohjoisempana Käkisalmen alueella. Suvannon, jonka pinta oli lähes 10 metriä Laatokkaa korkeammalla, erotti Laatokasta kapeimmillaan 200 metriä leveä hiekkaharju. 1700-luvulta lähtien oli pyrkimyksiä saada lisää viljelymaata Suvannon pintaa laskemalla, kaivamalla sille uusi lasku-uoma Laatokkaan. Lopulta vuoden 1818 korkean kevättulvan aikana vesi alkoi virrata Taipaleen kannaksen yli. Virtausta auttoivat jo aikaisemmin tehdyt kaivutyöt. Seurauksena oli luonnonmullistus, jossa Laatokkaan syöksyi suuria määriä maata, puita ja rakennuksia. Taipaleenjoen syntymisen myötä Suvannon pinta laski noin 7 metriä, ja sen yhteys Vuokseen katosi. Vuonna 1857 kaivettiin Vuoksen ja Suvannon väliin jääneen Kiviniemen kannaksen läpi uusi uoma, jolloin Vuoksen vedet alkoivat pääosin virrata Suvannon ja Taipaleenjoen kautta Laatokkaan. Tämä alensi vedenkorkeutta Vuoksen aiemmassa lasku-uomassa Käkisalmen haarassa noin 1,5 metriä. ==Talvisodan taistelut== Taipaleenjoen ympäristössä käytiin Talvisodan aikana ankaria taisteluja. Suvanto ja juoksullaan mutkan tekevä Taipaleenjoki muodostavat väliinsä etelään työntyvän Koukkuniemen. Niemi oli alueen puolustuksen kannalta ongelmallinen, koska sen alue oli tasaista ja suojatonta. Toisaalta jos puolustus olisi järjestetty niemen juureen, olisi venäläisille jouduttu antamaan monta kilometriä maata ilmaiseksi. ==Lähteet== ===Viitteet=== ===Lähteet joihin ei ole viitattu=== *Pertti Vakkilainen (1998) Taipaleenjoen synty ja kehitys. Esitelmä muistojuhlassa ”Taipaleenjoki 180 vuotta. Taipaleenjoki Talvisodan taisteluareenana”. ==Aiheesta muualla== * Taipaleenjoen kartta (1935). www.sakkola.fi * Rautulehden artikkeli Taipaleenjoesta Luokka:Metsäpirtti Luokka:Luovutettujen alueiden joet Luokka:Leningradin alueen joet Luokka:Vuoksen alue‎
Åreskutan

Åreskutan on tunturi Åren kunnassa läntisessä Jämtlandissa, Ruotsissa. Sen korkein kohta on 1 420 metriä merenpinnan yläpuolella. Åreskutan on Ruotsin suosituimpia ja tunnetuimpia talviurheilukeskuksia. thumb|left|Gondolihissi Åreskutanin laella thumb|left|Åreskutanin laskettelurinteitä Luokka:Ruotsin vuoret Luokka:Ruotsin talviurheilukeskukset Luokka:Åren kunta
Rannekanavaoireyhtymä

Rannekanavaoireyhtymä () on käden keskihermon (nervus medianus) puristumisesta rannekanavassa aiheutuva oireisto. Siihen kuuluu muun muassa sormien pistelyä, puutumista ja toisinaan käden heikkoutta. Erittäin tyypillistä on oireiden esiintyminen yöllä. Rannekanavaoireyhtymä on yleisempää naisilla kuin miehillä,Treaster DE, Burr D (2004). "Gender differences in prevalence of upper extremity musculoskeletal disorders". Ergonomics 47 (5): 495-526. PubMed. ja todennäköisin ikä saada se on noin 50 vuotta. Rannekanavaoireyhtymän tyyppisiä oireita kokee noin kymmenen prosenttia aikuisväestöstä. eMedicine EMERG/83 Ruotsissa tehdyssä tutkimuksessa 14% tutkimukseen osallistuneista 2466 henkilöstä tunnistivat rannekanavaoireyhtymän tyyppisiä oireita. Seuranneissa kliinisissä tutkimuksissa rannekanavaoireyhtymää todettiin 4% tutkimukseen osallistuneista. Rannekanavaoireyhtymän riskitekijöitä ovat suuri käden voiman käyttö, työliikkeiden toistuvuus, ranteen taipuneet asennot yhdessä puristus- tai pinsettiotteen kanssa ja käteen kohdistuva tärinä. Suomessa rannekanavaoireyhtymä on johtanut ammattitautikorvauksiin, jos työntekijä on ollut ammatiltaan voimaa vaativissa töissä, kuten lihanleikkaaja, peltiseppä, muurari tai pakkausalan tai teollisuuden vaihetöissä. Rannekanavaoireyhtymän hoitamiseen voidaan käyttää rannetukea, lääkitystä tai leikkausta. == Katso myös == * Hiirikäsi * Jännetuppitulehdus * Tenniskyynärpää == Lähteet == == Aiheesta muualla == *Terveyskirjasto.fi Luokka:Tuki- ja liikuntaelinten sairaudet Luokka:Seulonnan keskeiset artikkelit
Terenttilä

Terenttilä on kylä entisessä Metsäpirtin kunnassa Karjalankannaksella Neuvostoliitolle luovutetulla alueella lähellä Taipaleenjoen suuta. Alueella käytiin talvisodan aikana ankaria taisteluita. Panssariesteitä ja bunkkereita löytyy alueelta vieläkin. Bunkkereita oli rakennettu jo ennen sotaa noin puolen kilometrin päähän jokirannasta. Aivan jokirannassa sijaitsi ns. Kansakoulun metsikkö, jonka valtaamista sodan eräässä vaiheessa pidettiin menestyksenä. Puolustus Terenttilässä kesti eivätkä venäläiset pystyneet murtamaan linjoja käytettävissä ollein voimin. == Aiheesta muualla == * Metsäpirtti-seuran kotisivut Luokka:Metsäpirtin kylät
Asteroseismologia

Asteroseismologiahttps://www.eso.org/public/finland/news/eso1111/ tai astroseismologia on tutkimusala, joka tutkii tähtien värähtelyä mittaamalla tähdistä saapuvan valon kirkkaus- ja värierojahttps://www.ts.fi/teemat/242531/Taivas+on+taynna+tahtisolisteja . Sanan alkuosa on muinaiskreikan kielen aster ('tähti') kuten sanassa asteroidi. ==Tutkimushankkeita== Asteroseismologia on ollut osana esimerkiksi seuraavia avaruuslentoja: *MOST – Ensimmäinen ensisijaisesti avaruusseismologinen lento, Kanadan avaruusjärjestö, laukaisu 2003 *CoRoT – CNES-johtoinen ESA:n planeettojenetsintä- ja astroseismologia satelliitti, laukaisu 2006 *WIRE – NASA epäonnistunut infrapuna-satelliitti, jota ryhdyttiin käyttämään astroseismologiaan, laukaisu 1999. *SOHO – ESAn ja NASA aurinkotutkimus-luotain, laukaisu 1995 *Kepler (avaruusteleskooppi) – NASA:n planeettojenetsintäsatelliitti, laukaisu 2009 ==Lähteet== Luokka:Seismologia Luokka:Astrofysiikka
Kortisoni

Kortisoni on lisämunuaisen kuorikerroksen hormoni. Tarkemmin se on kortikosteroidi, jonka kemiallinen kaava on C21H28O5 ja CAS-numero 53-06-5. Se on läheinen kortikosteronille ja kortisolille. Kortisonin löysi vuonna 1950 yhdysvaltalainen kemisti Edward Calvin Kendall. Kendall sai samana vuonna Nobelin lääketieteen palkinnon. Kortisoni-sanalla viitataan monesti eri lääkeaineisiin, jotka muistuttavat rakenteeltaan kortisonia. == Lähteet == ==Aiheesta muualla== *PubChem: Cortisone *Human Metabolome Database: Cortisone *KEGG: Cortisone Luokka:Hormonit Luokka:Lääkkeet Luokka:Kortikosteroidit Luokka:Seulonnan keskeiset artikkelit
Tõnis Kasemets

Tõnis Kasemets (s. 17. maaliskuuta 1974 Pärnu, Viro) on virolainen autourheilija. Vuonna 1995 Yhdysvaltoihin muuttanut Kasemets aloitti SCCA:ssa kilpailemisen. Monien kilpa-auto luokkien jälkeen liittyi arvostettuun Toyota Atlantic -sarjaan vuonna 2004. Vuonna 2005 hän sijoittui toiseksi, ja Paul Gentilozz kutsui Kasemetsin kilpailemaan talliinsa Rocketsport Racingiin Portlandin kisaan. Kasemets sijoittui 16:nneksi. Toistaiseksi hänen viimeisin kisansa Champ Car -sarjassa oli vuoden 2006 Road American osakilpailu. ==Ura== *1998–2000 Formula Continental *2001–2003 Z-Tech-sarja, neljä voittoa *2005 Toyota Atlantic, kolme voittoa *2006 Champ Car: Vuosi Talli 1 2 3 4 5 6 7 8 9 10 11 12 13 14 Talli Tuloksissa Pisteitä 2006 Rocketsports LBH DNF HST DNF MOT DNF MIL DNF POR 16 CLE 12 TOR Kes. EDM 11 SAN DNF DEN DNF MON DNF ROA Kes. SUR DNF MEX DNF Rocketsports 19 34 Luokka:Champ Car -kuljettajat Luokka:Virolaiset autourheilijat Luokka:Vuonna 1974 syntyneet Luokka:Elävät henkilöt
Sileälastaiset

Sileälastaiset on nimitys niille lentokyvyttömille linnuille, joilla ei ole rintalastassa harjannetta, johon lentolihakset kiinnittyisivät. Nykyisin eläviä sileälastaisia ovat strutsi-, nandu-, kasuaari- ja kiivilinnut, jotka on toisinaan yhdistetty Ratitae-ryhmäksi. Kaikki muut linnut ovat harjalastaisia. == Luokittelu ja evoluutio == Sileälastaisten luokittelu on ollut linnuista kiistellyimpiä. Nykykäsityksen mukaan sileälastaisten ryhmä on parafyleettinen, sillä se sulkee pois harjalastaiset tinamilinnut (Tinamiformes), jotka ovat todistetusti kehittyneet samasta kantamuodosta kuin sileälastaiset. Lähes sileälastaistaisia vastaava kladi on Palaeognathae, joka sisältää myös tinamit. Palaeognathae on kehittynyt erillään muista linnuista liitukaudelta asti. Nykyiset sileälastaiset elävät Etelä-Amerikassa, Afrikassa, Australiassa, Uudessa-Guineassa ja Uudessa-Seelannissa. Perinteisesti tämä levinneisyys on selitetty sillä, että kaikkien sileälastaisten yhteinen esimuoto eli Gondwanamantereella, ja kun manner hajosi, sileälastaiset jatkoivat kehitystä erillään toisistaan. Nykytiedon mukaan nämä linnut saapuivat kuitenkin elinsijoilleen lentäen, ja tinameja lukuun ottamatta ne menettivät myöhemmin lentokykynsä. Sileälastaiset ilmestyivät varhain fossiiliaineistossa niin Etelä-Amerikassa, Afrikassa, Australasiassa kuin Euroopassa. Vanhimmat fossiilit ovat peräisin paleoseenilta, noin 56 miljoonan vuoden takaa. Ne kuuluvat lajille Diogenornis fragilis, ja ne on löydetty Brasiliasta. Nykyisin elävät ja äskettäin sukupuuttoon kuolleet sileälastaisten lahkot: * †Norsulinnut (Aepyornithiformes) * Kiivilinnut (Apterygiformes) * Kasuaarilinnut (Casuariiformes) * †Moalinnut (Dinornithiformes) * Nandulinnut (Rheiformes) * Strutsilinnut (Struthioniformes) == Lähteet == Luokka:Palaeognathae Luokka:Seulonnan keskeiset artikkelit
Katherine Legge

Katherine Legge (s. 12. heinäkuuta 1980 Guildford, Surrey, Yhdistynyt kuningaskunta) on englantilainen autourheilija. == Ura == Legge on ajanut mm. Champ Carissa vuosina 2006-2007 ja kausina 2008-2010 DTM:ssä. Vuonna 2014 hän ajoi kaksi Formula E -sarjan osakilpailua Amlin Aguri -tallissa. Legge on testannut Formula 1 -talli Minardin kauden 2005 autolla, jolla hän oli ACI Vallelunga Circuitilla järjestetyissä testeissä parhaimmillaan kolmen parhaan joukossa. Samana vuonna Legge testasi myös A1 Grand Prix-sarjassa ajaneen A1-talli Britannian autoa Dubaissa. Toukokuussa 2015 Legge ilmoitti osallistuvansa vuoden 2016 Indianapolis 500 -kilpailuun pelkästään naisista koostuvassa Grace Autosport -tallissa, jolla FIA:n Naismoottoriurheilujaoston (Women in Motorsport Commission of the FIA) tukemana pyritään tuomaan naisten tietoisuuteen uramahdollisuuksista tekniikan ja autonsuunnittelun aloilla. Vuonna 2018 Legge sijoittui toiseksi IMSA SportsCar Championship -sarjassa GT Daytona (GTD) -luokassa. Daytonan 24 tunnin ajossa hän kilpaili tallissa, jossa muut kuljettajat olivat Bia Figueiredo, Simona de Silvestro ja Christina Nielsen. Vuonna 2020 Legge loukkaantui Ranskassa järjestetyissä European Le Mans Series -sarjan testeissä ajettuaan mutkasta ulos, osui suojakaiteeseen ja mursi oikean ranteensa sekä vasemman jalkansa. Hän ajoi tallissa Sophia Flörschin ja Tatiana Calderónin kanssa. == Tulokset == === A1 Grand Prix -tulokset === Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2005–2006 Britannia GBR SPR GBR FEA GER SPR GER FEA POR SPR POR FEA AUS SPR AUS FEA MAL SPR MAL FEA DUB SPR PO DUB FEA PO RSA SPR RSA FEA IND SPR IND FEA MEX SPR MEX FEA USA SPR USA FEA CHN SPR CHN FEA – – === DTM-tulokset === Kausi Talli 1 2 3 4 5 6 7 8 9 10 11 Pisteet Sijoitus 2008 Futurecom TME HOC 18 OSC 17 MUG 18 LAU 15 NOR 15 ZAN 16† NÜR Kesk. BRH 19 CAT Kesk. BUG 16 HOC NC 0 19. 2009 Abt Sportsline HOC 12 LAU Kesk. NOR 12 ZAN Kesk. OSC 17† NÜR Kesk. BRH 15 CAT Kesk. DIJ 16 HOC 17† 0 18. 2010 Team Rosberg HOC 14 VAL DNS LAU 14 NOR 16 NÜR 15 ZAN 14 BRH 14 OSC Kesk. HOC Kesk. ADR 15 SHA 14 0 18. === Formula E -tulokset === Kausi Talli 1 2 3 4 5 6 7 8 9 10 11 Pisteet Sijoitus 2014–2015 Amlin Aguri BEI 15 PUT 15 PDE BNA MIA LBH MON BER MOS LON LON 0 34. ==Lähteet== == Aiheesta muualla == * Katherine Leggen kotisivut Luokka:Brittiläiset autourheilijat Luokka:Formula E -kuljettajat Luokka:Champ Car -kuljettajat Luokka:DTM-kuljettajat Luokka:Vuonna 1980 syntyneet Luokka:Elävät henkilöt
Korkearannikko

Korkearannikko () on Pohjanlahden rannikkoalue Västernorrlandin läänissä Ruotsissa. Sen alueella ovat Kramforsin ja Örnsköldsvikin kunnat. Viime jääkauden jälkeen maa on alueella noussut 800 metriä, enemmän kuin missään muualla. Jyrkkäpiirteisessä kallio- ja mäkimaastossa maankohoamisen aikana syntyneet eri-ikäiset geologiset rantamuodostumat ja rannalle syntyneet muinaisjäännökset ovat nähtävillä eri korkeuksilla muutaman kilometrin levyisellä rannikkovyöhykkeellä. Korkearannikko hyväksyttiin UNESCOn maailmanperintökohteeksi vuonna 2000. Alueen pinta-ala on 1 425 neliökilometriä. Vuonna 2006 UNESCO liitti myös Merenkurkun saariston ("matala rannikko") mukaan maailmanperintöluetteloon, joten yhdessä ne muodostavat maailmaperintökohteen Kvarken – High Coast (Merenkurkku – Höga kusten), jonka pinta-ala on 3 370 neliökilometriä. Vuonna 2008 Unesco täsmensi kahden maan yhteisen maailmanperintökohteen nimityksen muotoon Korkearannikko / Merenkurkun saaristo. Luonto on alueella jatkuvassa muutostilassa, sillä maankuori palautuu jäämassojen painosta edelleen. Maankohoaminen rannikolla on 9 mm vuodessa. Korkeallarannikolla sijaitsee Skuleskogenin kansallispuisto. == Lähteet == * === Viitteet === ==Aiheesta muualla== *Ruotsin matkailun virallinen verkkosivusto *Korkearannikon ja Merenkurkun saariston maailmanperintökohteen virallinen esittelysivusto , , * Yleissivu alueesta * Tietoa maailmanperintökohteesta ** Ruotsin museovirasto *High Coast Sweden - Visitor Guide Luokka:Rannikot Luokka:Unescon maailmanperintökohteet Ruotsissa Luokka:Kramforsin kunta Luokka:Örnsköldsvikin kunta
Hasin piirikunta

Hasin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 374 neliökilometriä ja vuoden 2001 väestönlaskennassa siellä oli 19 842 asukasta. Piirikuntaan kuuluivat seuraavat kunnat: Fajzë, Gjinaj, Golaj ja Krumë. Pääkaupunkina toimi Krumë. == Lähteet == == Aiheesta muualla == Luokka:Albanian piirikunnat
Kavajën piirikunta

Kavajën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Tiranan prefektuuriin, joka vastaa nykyistä Tiranan maakuntaa. Piirikunnan pinta-ala oli 393 neliökilometriä ja vuoden 2001 väestönlaskennassa siellä oli 78 415 asukasta. Piirikuntaan kuuluivat seuraavat kunnat: Golem, Gosë, Helmas, Kavajë, Kryevidh, Lekaj, Luz i Vogël, Rrogozhinë, Sinaballaj ja Synej. Pääkaupunkina toimi Kavajë. == Lähteet == Luokka:Albanian piirikunnat
Ponterosa

Ponterosa on suomalainen vuonna 2001 valmistunut komediaelokuva. Elokuvakriitikot ovat pitäneet Ponterosaa erittäin huonona, ja sitä on sanottu huonoimmaksi suomalaiseksi elokuvaksi. Arvioissa elokuvan käsikirjoitus ja dialogi on haukuttu ala-arvoiseksi ja elokuvan tekninen toteutus, erityisesti kuvaus, amatöörimäiseksi. Jotkut arvostelijat ovat kuitenkin nähneet elokuvalla huomattavaa camp-arvoa, ja myöhemmin elokuvalla on nähty kulttiarvoa. Tuottaja Pasi Kemmon mukaan kriitikoiden reaktioita käytettiin elokuvan myöhempien VHS- ja DVD-julkaisujen kansissa. Ensi-iltaviikonloppunsa aikana Ponterosa sai elokuvateattereissa vain 1063 katsojaa, ja kokonaisuudessaan 2552 katsojaa. Pasi Kemmon mukaan elokuvan videolevitys menestyi teatterilevitystä paremmin ja elokuva tehtiin lähinnä videolevitykseen. Ponterosa oli ainoa Suomessa vuonna 2001 tehty elokuva, joka ei saanut valtion elokuvasäätiöltä julkista tukea. Elokuvassa on käytetty rahoittajina sponsoreita. Elokuva kuvattiin Digital Betacam -videoformaatilla ja sitä kuvattiin Kirkkonummella, Helsingissä, Vantaalla ja Ahvenanmaalla. KAVA: Kuvauspaikat Elokuva on esitetty televisiossa kolme kertaa. Viimeisin esitys on MTV3-kanavalta vuodelta 2006. Elokuvan DVD-versio julkaistiin 14. heinäkuuta 2006. == Juoni == Kolme naismallia lähtee managerinsa kanssa lomalle Ahvenanmaalla sijaitsevalle Ponterosa-nimiselle leirintäalueelle, jonne saapuu myös impotenssista kärsivä Oskari, joka lähtee matkalle, kun vaimo heittää hänet ulos. Oskari tapaa Ruotsin-laivalla lähes sokean Jussin, jonka kanssa hän alkaa viettää aikaa. Leirintäalueen työntekijänä toimii mallien managerin sadistisia piirteitä omaava veli, Mauri. Näiden henkilöiden kohtaamisista seuraa kaikenlaista. == Rooleissa == == Soundtrack == # Big Bertha and The Bulldozers: "Zulu Stomp " # The Troggs: "Wild Thing " # Carly Simon: "Hurt" # Aku Lundström: "Huilu portailla" # Bobby Rydell: "Volare " # Neal Hefti: "Batman theme song" # B. J. Thomas: "Raindrops Keep Fallin' On My Head" # K-System: "Set U Free" # The Platters: "Only You" # Zapata: "Cuy Cuy" # Aku Lundström: "Lopputekstit teema" # Johnny & The Hurricanes: "Reveille Rock " # Ronald and Ruby: "Lollipop" # Tony Halme: "Jos jotain yrittää / Harva meistä on rautaa " # The Paris Sisters: "I Love You How You Love Me " # The Shirelles: "Will You Love Me Tomorrow " # Teukka & Tanja: "Let It Be Me" # Big Bertha and The Bulldozers: "Social Outcast" == Lähteet == == Aiheesta muualla == * * Ponterosa Elonetissä Luokka:Vuoden 2001 suomalaiset elokuvat Luokka:Suomalaiset komediaelokuvat
Utosjoki

Utosjoki on yksi Oulujoen sivujoista Pohjois-Pohjanmaalla. Joen pituus on noin 65 kilometriä, ja sen alkupiste on Utavaaran lähellä Puolangan Puustisensuolla paikassa, jossa Utospuro ja Haukipuro yhdistyvät. Joki virtaa suomaaston halki Yli-Utoksen, Sanginkylän, Aution ja Kemilän kyliä sivuten, laskien Oulujoen Utajärveen Utajärven kuntakeskuksen lähettyvillä Utoslahden kylässä. ==Vesialue== Utosjoella on kolme varsinaista sivujokea, Naamanjoki, Potkunjoki sekä Piltunginjoki, joka on Piltunginjärven laskujoki. Utosjoki on entinen uittojoki, jonka uomassa on nykyisin yksi voimalaitos, Fortum Power and Heat Oy:n Ala-Utoksen voimalaitos. ==Kalatalous== Utosjoen vuotuinen kalansaalis on vähäinen, kokonaissaaliin ollessa 2–3 tonnia vuodessa. Vuonna 2001 kokonaissaalis oli 2,4 tonnia, josta kirjolohta oli 35 %, haukea 22 %, ahventa 21 % ja särkeä 13 %. Kalastajakohtainen saalis oli vuonna 2001 noin 21 kilogrammaa. Kalastustiedustelun perusteella Utosjoen kalakantaan kuuluvat edellä mainittujen saaliskalojen lisäksi myös taimen, harjus, siika, made, lahna, seipi, säyne ja kiiski. Utosjoessa esiintyy myös rapua. Kainuun työvoima- ja elinkeinokeskuksen kalaistutusrekisterin mukaan Utosjokeen on istutettu kalastuskausittain pyyntikokoista kirjolohta. ==Muuta== thumb|250px|Utosjoen Ylilampi on kolmen kunnan eli Utajärven, Vaalan ja Puolangan raja-alueella. Utosjoen Ylilammelle noin 50 kilometriä joen suulta ylävirtaan rakennettavaksi on suunniteltu tekoallasta. Hanke kaatui luonnonsuojelijoiden vastustukseen, ja Vaasan hallinto-oikeus päätti, ettei Utajärven kunnan ja Pohjois-Pohjanmaan ympäristöviraston suunnittelemasta tekoaltaasta saataisi kaavailtua hyötyä tulvansuojelulle, virkistyskäytölle tai kalataloudelle. ==Lähteet== * Pohjois-Suomen ympäristölupavirasto: Lupapäätös nro 65/04/2 (PDF) ==Aiheesta muualla== * Utajärven kalastuskunta: kalastusalue ja lupamaksut * Suomen luonnonsuojeluliitto: Utosjoen Ylilammen tekoallashanke nurin myös Vaasan hallinto-oikeudessa Luokka:Puolangan joet Luokka:Ylä-Oulujoen alue Luokka:Utajärven joet
Digory Kirke

Digory Kirke on päähenkilö C. S. Lewisin kirjoittamassa Taikurin sisarenpoika -kirjassa. Hän on ensimmäisiä meidän maailmamme ihmisiä, jotka ovat päässeet Narniaan. Velhossa ja leijonassa seikkailevat Pevensien sisarukset pääsevät Narniaan Kirken talossa olevan vaatekaapin kautta. Professori Kirke on Pevensien lasten setä. Kirke mainitaan myös Narnian viimeisessä taistelussa. Vuonna 2005 ensi-iltansa saaneessa elokuvassa Narnian tarinat: Velho ja leijona vanhaa herra Kirkeä näyttelee Jim Broadbent. == Rooli == Digoryn isä on Intiassa, ja koska Digoryn äiti Mabel on hyvin sairas, heidän täytyy muuttaa Lontooseen Digoryn enon ja tädin luokse. Digory on surullinen, sillä hän ei pidä siitä, että on joutunut muuttamaan maalta kaupunkiin, kaiken lisäksi omituisen enonsa luokse, ja hän pelkää äitinsä kuolevan. Digory ystävystyy naapurissa asuvan Polly Plummerin kanssa, ja he seikkailevat talon ullakolla. He erehtyvät ovesta ja päätyvät Digoryn ilkeän Andrew-enon työhuoneeseen. Andrew houkuttelee Pollyn laittamaan maagisen sormuksen sormeensa, jolloin tämä joutuu toiseen maailmaan. Polly ei pääse takaisin, ellei Digory seuraa häntä ja vie hänelle sormusta, jonka avulla voi palata. Koska Andrew-eno ei itse ole uskaltanut kokeilla sormuksia, hän ei tiedä niiden kaikkia ominaisuuksia. Polly ja Digory matkustavat sormusten avulla useampaankin maailmaan. He ovat paikalla, kun Aslan-leijona luo Narnian maan. Digory ei aikuisenakaan unohda Narniaa, vaikkei sinne enää itse pääsekään. Siksi hän uskoo että Lucy on voinut käydä toisessa maailmassa, vaikka Lucyn sisarukset epäilevätkin pikkusiskonsa puheita. Luokka:Narnian henkilöhahmot Luokka:Kuvitteelliset professorit Luokka:Kuvitteelliset opettajat
Leonard Woolf

Leonard Sidney Woolf (25. marraskuuta 1880 Lontoo – 14. elokuuta 1969 Rodmell) oli englantilainen poliittinen toimittaja, kustantaja ja esseisti, joka tunnetaan myös kirjailija Virginia Woolfin puolisona. Pari avioitui vuonna 1913. == Kirjallisuutta == * * Luokka:Bloomsburyn ryhmä Luokka:Brittiläiset toimittajat Luokka:Englantilaiset kirjailijat Luokka:Brittiläiset esseistit Luokka:Vuonna 1880 syntyneet Luokka:Vuonna 1969 kuolleet
Leena Peisa

Leena Maria Peisa (s. 16. maaliskuuta 1979 Vantaa) on suomalainen kosketinsoittaja ja laulaja. Hän soittaa Dingossa kosketinsoittimia. Aiemmin Peisa on soittanut yhtyeissä Dolchamar, Punaiset Messiaat ja Lordi. Punaiset Messiaat -yhtyeessä hänen taiteilijanimensä oli Lende Mielihyvä ja Dolchamarissa Lenja. Kuuluisuuteen hän nousi Lordi-yhtyeessä, taiteilijanimellä Awa (Lady Awa de Paysant). Hän toimi yhtyeissä myös taustalaulajana. == Elämä == Leena Peisa syntyi Vantaalla, mutta asui lapsuutensa Porvoossa. Hän on soittanut lapsesta lähtien ja meni kuusivuotiaana musiikkiopistoon. Yhtyeissä soittaminen alkoi 15-vuotiaana. Peisa soitti koskettimia Punaiset Messiaat -yhtyeen kolmella albumilla vuosina 1995–1997. Peisa alkoi opiskella vuonna 2000 Helsingin yliopistossa sosiaalipolitiikkaa. Opiskeluidensa vuoksi Peisa joutui eroamaan yhtyeistä, joissa hän tuolloin vaikutti. Pro gradu -työtä tehdessään hän pääsi töihin Sosiaali- ja terveysturvan keskusliittoon ja siirtyi sieltä Erilaisten oppijoiden liittoon tapahtumanjärjestäjäksi. Peisa soitti Dolchamar-yhtyeen albumilla Rebela Sono vuonna 2005. Vuonna 2005 Peisa tapasi vanhan tuttavansa Arska Tiaisen, jonka kanssa hän oli tehnyt yhteistyötä vaikuttaessaan porvoolaisissa yhtyeissä. Tiainen esitteli Peisan Sampsa Astalalle ja myöhemmin Astala pyysi Peisaa liittymään Lordi-yhtyeen kosketinsoittajaksi. Peisa liittyi yhtyeeseen syksyllä 2005. Awa erosi Lordi-yhtyeestä heinäkuussa 2012.Iltasanomat Lordin Awa: Naamiosta terveysongelmia, Iltalehti Peisa tapasi miesystävänsä Cosimon vuonna 2006 Lordin Euroopan kiertueella, ja he asuivat yhdessä Italiassa, kunnes erosivat vuonna 2015 ja Peisa muutti takaisin Helsinkiin.Awa kertoo: Tämän vuoksi lähdin Lordista Sen jälkeen Peisa liittyi soittamaan koskettimia muutamia singlejä julkaisseessa Sampsa Astala ja Qma -yhtyeessä, mutta soittaa myös muissa projekteissa. Sampsa Astala oli aiemmin Lordin rumpali. Peisa liittyi helmikuussa 2018 Dingoon kosketinsoittajaksi.Dingo saa kaksi uutta jäsentä. Iltalehti 21.2.2018 == Diskografia == * Punaiset Messiaat: Back In Bu$ine$$ (1995) (kosketinsoittimet, taustalaulu) * Punaiset Messiaat: Lemmentykki (1996) (kosketinsoittimet, taustalaulu) * Punaiset Messiaat: Älä osta; varasta (1997) (kosketinsoittimet, taustalaulu) * Dolchamar: Rebela Sono (2005) (kosketinsoittimet, taustalaulu) * Lordi: The Arockalypse (2006) (kosketinsoittimet, taustalaulu) * Lordi: Deadache (2008) (kosketinsoittimet, taustalaulu) * Lordi: Babez For Breakfast (2010) (kosketinsoittimet, taustalaulu) * Dingo: Tähtenä taivaalla (2018) (kosketinsoittimet, taustalaulu) == Lähteet == Luokka:Suomalaiset kosketinsoittajat Luokka:Dingon jäsenet Luokka:Lordin jäsenet Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
Chelsea Quinn Yarbro

Chelsea Quinn Yarbro (s. 15. syyskuuta 1942, Berkeley Kalifornia) on toiminut kirjailijana yli 30 vuoden ajan. Hän on kirjoittanut yli 70 kirjaa ja 60 novellia, ja myös säveltää. Opiskelujensa jälkeen hän työskenteli useita vuosia kartanpiirtäjänä, kunnes alkoi kirjoittaa ammatikseen. Hän piirtää edelleen usein karttoja teoksiaan varten. Yarbro tunnetaan erityisesti vampyyrihahmostaan kreivi Saint-Germainesta. Vampyyritarinoiden lisäksi hän on kirjoittanut salapoliisiromaaneja, historiallisia teoksia, science fictionia, westernejä, okkultistisia teoksia ja niin edelleen. Suomennetut teokset kuuluvat viimeksi mainittuun ryhmään. == Aiheesta muualla == * Kotisivut Luokka:Elävät henkilöt Luokka:Historiallisten romaanien kirjoittajat Luokka:Lännenkirjailijat Luokka:Vuonna 1942 syntyneet Luokka:Yhdysvaltalaiset kauhukirjailijat Luokka:Yhdysvaltalaiset tieteiskirjailijat
Hiirolinnut

Hiirolinnut (Coliiformes) tai hiirilinnut on lintujen lahko, johon kuuluu vain yksi heimo, hiirot (Coliidae). Sen lajeja tavataan Saharan eteläpuolisessa Afrikassa, ja se on ainoa täysin afrikkalainen lintujen lahko. On mahdollista, että hiirilintujen sukulaisia on aiemmin elänyt muillakin mantereilla. Hiirolinnut ovat hoikkia harmaanruskeita lintuja, joiden vartaloa peittää karvamainen höyhenpeite. Ison osan ajastaan ne vilistävät metsänpohjalla lehtien ja karikkeen seurassa etsimässä marjoja, hedelmiä ja nuoria kasvinversoja. Nimensä ne ovat saaneet tästä hiirimäisestä käytöksestä ja ulkonäöstä. == Lähteet == == Aiheesta muualla == * ITIS: Coliiformes * Luokka:Seulonnan keskeiset artikkelit
De Stijl

250px|thumb|Gerrit Rietveld, Punainen ja sininen tuoli, 1917 De Stijl (hollantia = 'tyyli') oli pääasiassa hollantilainen taidesuuntaus ja taiteilijaryhmä, jonka perusti vuonna 1917 Leidenissä Alankomaissa taidemaalari ja arkkitehti Theo van Doesburg. Ryhmän muut jäsenet olivat taidemaalarit Piet Mondrian, Vilmos Huszár ja Bart van der Leck sekä arkkitehdit Gerrit Rietveld, Robert van 't Hoff ja J. J. P. Oud. Ryhmä vaikutti 1920-luvun ajan ja hajosi van Doesburgin kuoltua vuonna 1931. Maalaustaide perustui aluksi neoplastisismille eli uusplastisismille, myöhemmin elementarismille. De Stijl suosi perusmuotoja, erityisesti kuutioita, pysty- ja vaakasuuntia. Esseessään Uusplastisismi (1920) Piet Mondrian esitti, että abstrakti taide ilmaisee parhaiten henkisiä arvoja. Se vaikutti funktionalismiin ja modernismiin. Ryhmän piirissä julkaistiin myös lehteä De Stijl, vuodesta 1917. ==Galleria== Tiedosto:Mondriaan boek neoplasticisme.JPG|De Stijl -ryhmän julkaisun Le Neo-plasticismen kansi. Tiedosto:Destijl anthologiebonset.jpg|Theo van Doesburg, Typografiaa julkaisussa De Stijl, 1921. Tiedosto:RietveldSchroederhuis.jpg|Rietveld- Schröder-talo on yksi parhaista säilyneistä de stijl -arkkitehtuurin edustajista. == Katso myös == *Rietveld-Schröder-talo == Aiheesta muualla == *100 vuotta De Stijl -ryhmän perustamisesta Luokka:1900-luvun arkkitehtuurin suuntaukset Luokka:Alankomaiden taide Luokka:Taidesuuntaukset Luokka:Taiteilijaryhmät
Nuojua

Nuojua on kylä Vaalan kunnassa, Oulujoen ja Oulun–Kontiomäen rautatien välisellä alueella. Kylältä on matkaa valtatielle 22 noin seitsemän kilometriä ja Vaalan kirkonkylälle noin yhdeksän kilometriä. Kylän alueella sijaitsee Nuojuan vesivoimalaitos. Oulujoen voimalaitospatojen rakentaminen Nuojualle ja Jylhämään 1940–50-lukujen vaihteessa oli kylän asukasluvun kannalta kulta- aikaa. Sittemmin kylän asukasluku on ollut laskussa. Kylässä on aikoinaan ollut rautatieasema. Rautatieaseman miehitys lopetettiin 1980-luvun puolivälissä, ja lopullisesti liikennepaikka poistettiin käytöstä talvella 2004, kun pääraiteen vaihteet purettiin. Muu raiteisto purettiin seuraavana vuonna. Entinen asemarakennus toimii nykyisin kylätalona. ==Lähteet== Luokka:Vaalan kylät
Monsteriser

Monsteriser on muun muassa Mokoman keikkamiksaajana toimivan Miitri Aaltosen yhtye. Yhtyeen jäsenten omien sanojen mukaan heidän musiikkiaan voi kutsua heavy-grungeksi. Itäsuomalaisen yhtyeen musiikissa korostuvat synkät kitarariffit, vahvat rummut ja erityisesti Miitri Aaltosen laulu. Yhtye aloitti toimintansa vuoden 2005 alussa, jolloin Miitri Aaltosen, Tommi Suonpään ja Janne Hynysen mukaan liittyi kitaristi Antti Toiviainen. Levy- yhtiönä toimii Playground Music Scandinavia. ==Jäsenet== * Miitri Aaltonen - laulu, kitara * Antti Toiviainen - kitara * Tommi Suonpää - basso * Janne Hynynen - rummut ==Diskografia== === Albumit === * * * === Musiikkivideot === * "Days Like These" (2006) * "Slowly We Die" (2008) * "Blessed To Breathe" (2010) * "Love Is Black" (2011) * "Bending" (2011) ==Lähteet== * Monsteriserin viralliset sivut (Luettu 22.04.2008) * (Luettu 22.04.2008) Luokka:Suomalaiset rockyhtyeet
Kismet

Kismet on turkinkielinen muunnos arabian kielen sanasta gismah, joka tarkoittaa islamin mukaan ihmiselle määrättyä osaa, kohtaloa. Se voi tarkoittaa myös: * Kismet-suklaata. * Kismet, kaupunki Kansasin osavaltiossa Yhdysvalloissa. * Kismet, kaupunki New Yorkin osavaltiossa Yhdysvalloissa * Kismet, tietokoneohjelma langattomien verkkojen kuormituksen analysointiin. * Kismet, robotti simuloitujen tunteiden esittämiseen. * Kismet, Marvel Comicsin sarjakuvien supersankaritar. * Kismet, DC Comicsin sarjakuvien hahmo. * Kismet, noppapeli. * Kismet, Broadway-musikaali vuodelta 1953. * Kismet, Australiassa 1993–1999 esiintynyt makedonialaissyntyisten siirtolaisten yhtye. * Kismet, purjevene, erikoisluokka A-luokan vuonna 1939 Heinlahden veneveistämöllä rakennettu kilpavene.